AIŠKINAMASIS RAŠTAS

Dėl Molėtų rajono savivaldybės tarybos 2010 m. gruodžio 21 d. sprendimo Nr. B1-235 „Dėl Pagalbos į namus paslaugų teikimo tvarkos aprašo patvirtinimo“ pripažinimo netekusiu galios

1. Parengto tarybos sprendimo projekto tikslai ir uždaviniai:

Tikslas – pripažinti netukusiu galios Molėtų rajono savivaldybės tarybos 2010 m. gruodžio 21 d. sprendimą Nr. B1-235 „Dėl Pagalbos į namus paslaugų teikimo tvarkos aprašo patvirtinimo“, nes šiuo sprendimu patvirtintas Pagalbos į namus paslaugų teikimo tvarkos aprašas nebeatitinka šiuo metu galiojančių teisės aktų nuostatų, o keisti ir tvirtinti naują aprašą netikslinga.

2021 m. balandžio 29 d. sprendimu Nr. B1-111 „Dėl Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“ patvirtintas Molėtų rajono savivaldybės asmens (šeimos) socilainių paslaugų poreikio nustatymo ir skyrimo tvarkos aprašas, kuris reglamentuoja asmens (šeimos) socialinių paslaugų, įskaitant ir pagalbos į namus paslaugos, poreikio nustatymo tvarką, kreipimosi dėl socialinių paslaugų procedūrą, socialinių paslaugų skyrimo, jų teikimo sustabdymo ir nutraukimo, asmens (šeimos) teises ir pareigas, informacijos teikimą ir saugojimą, skundų nagrinėjimo tvarką Molėtų rajono savivaldybėje, o 2021 m. balandžio 29 d. sprendimu Nr. B1-110 „Dėl Molėtų rajono savivaldybės mokėjimo už socialines paslaugas tvarkos aprašo patvirtinimo“ patvirtintas Molėtų rajono savivaldybės mokėjimo už socialines paslaugas tvarkos aprašas reglamentuoja asmens (šeimos) mokėjimo už socialines paslaugas, įskaitant pagalbos į namus paslaugas, kurias planuoja, skiria, kurių poreikį asmeniui (šeimai) nustato Molėtų rajono savivaldybės administracija ir kurių teikimas finansuojamas iš Molėtų rajono savivaldybės biudžeto ar savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti, tvarką, asmens (šeimos) mokėjimo už socialines paslaugas dydžius, asmens (šeimos narių) finansinių galimybių mokėti už socialines paslaugas vertinimą, asmens atleidimo nuo mokėjimo už socialines paslaugas sąlygas ir atvejus Molėtų rajono savivaldybėje. Socialinių paslaugų teikimą, mokėjimą už socialines paslaugas taip pat reglamentuoja Socialinių paslaugų įstatymas, Socialinių paslaugų katalogas.

1. Siūlomos teisinio reguliavimo nuostatos:

Dokumentas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Lietuvos Respublikos vietos savivaldos įstatymo 18 straipsnio 1 dalis reglamentuoja Savivaldybės tarybos priimtų teisės aktų panaikinimą.

1. Laukiami rezultatai:

Bus panaikintas šiuo metu galiojančių teisės aktų nuostatų neatitinkantis Pagalbos į namus paslaugų teikimo tvarkos aprašas, o pagalbos į namus paslaugos poreikio nustatymas, skyrimas, sustabdymas ir nutraukimas, asmens finansinių galimybių vertinimas ir asmens mokėjimo dydžio nustatymas ir kt. bus reglamentuojami šiuo metu galiojančiais teisės aktais.

1. Lėšų poreikis ir jų šaltiniai:

Nuostatų registravimo mokestis registrų centre.

1. Kiti sprendimui priimti reikalingi pagrindimai, skaičiavimai ar paaiškinimai: nėra.